દરેક માતા પિતા ને એમની દીકરી ખુબ વ્હાલી હોય છે , પરંતુ લગ્ન બાદ એ ફક્ત તમારી દીકરી જ રહેતી નથી . એ કોઈની પત્ની, કોઈની વહુ અને કોઈની ભાભી કે દેરાણી જેઠાણી પણ બને છે. માટે એ બધા સંબંધો સાથે એને ભળવા દો . એ નવા સંબંધો ને સમજવા દો .જો તમે વારંવાર દીકરીના જીવનમાં દખલગીરી કર્યા કરશો તો એ ક્યારેય સાસરીમાં સેટ થઇ શકશે નહિ. તમારા ઘરે ભલે મોટર ગાડીઓ હોય પણ લગ્ન બાદ જમાઈ પાસે સ્કૂટર જ હોય અને જો દીકરી ને તમે સાસરી અને પિયર વચ્ચે વાતે વાતે તુલના કરવાનું શીખવશો તો આજ નહિ તો કાલ તમારા જમાઈને એ વાત નું માઠું લાગશે જ, પરિણામે એમના વચ્ચે રકઝક શરુ થઇ જશે. દીકરીને સાલાહ જ આપવી હોય તો એવી આપો કે હવે સાસરી જ તારું ઘર છે , ત્યાં બધાને પ્રેમ અને સન્માન આપીશ તી સામે તને પણ પ્રેમ અને સન્માન મળશે.